b'\n_START_ARTICLE_\nLuigi Ricci\n_START_SECTION_\n\xc5\xbdivljenje\n_START_PARAGRAPH_\nJe starej\xc5\xa1i brat Federica Riccija. Oba sta \xc5\xa1tudirala glasbo na neapeljskem konservatoriju pri mojstru Zingarelliju. Luigi je tam napisal svojo prvo opero. Leta 1831 je nase opozoril z odmevnim zmagoslavjem v milanski Scali z opero Chiara di Rosembergh. V naslednjih letih je bila na sporedu Scale pogosteje kot Bellinijeva Norma. Leta 1837 je zaradi razsipni\xc5\xa1kega \xc5\xbeivljenja za\xc5\xa1el v finan\xc4\x8dno stisko. Nekaj let je nato deloval v Trstu in \xc5\xa1ele ljubezen ga je ponovno spodbudila, da je po sedemletnem premoru ponovno za\xc4\x8del pisati opere. Umrl je v pra\xc5\xa1ki umobolnici, potem ko je v Pragi vodil priprave na uprizoritev svoje zadnje opere. Sam je neko\xc4\x8d dejal:\xc2\xa0\xc2\xbbKon\xc4\x8dal bom tako kot Gaetano Donizetti\xc2\xab.'